stanford-oval/wikipedia huggingface dataset:
Heinrich Brüning
Elämä > Kanslerikausi

Brüning tuli valtakunnankansleriksi 30. maaliskuuta 1930 sosiaalidemokraatti Hermann Müllerin johtaman suuren koalition hallituksen kaaduttua. Brüning kokosi edeltäjäänsä konservatiivisemman porvarillisen kokoomushallituksen, johon kuuluivat keskustapuolue, Saksan demokraattinen puolue (DDP), Saksan kansanpuolue (DVP), Saksalaiskansallinen kansanpuolue (DNVP), Saksan keskiluokan valtakunnanpuolue (WP), Baijerin kansanpuolue (BVP) ja Konservatiivinen kansanpuolue (KVP). Brüningin hallituksella ei kuitenkaan ollut enemmistöä valtiopäivillä, ja se joutui siksi toistuvasti turvautumaan valtakunnanpresidentti Paul von Hindenburgin antamiin poikkeusasetuksiin saadakseen ohjelmansa läpi. Valtiopäivien torjuttua pääosan hallituksen talouspoliittiseen ohjelmaan kuuluneista toimenpiteistä presidentti Hindenburg antoi 16. heinäkuuta 1930 Brüningin pyynnöstä perustuslain 48. pykälän nojalla hätätila-asetuksen ”talouden ja finanssien suojelusta”. Kun valtiopäivät hylkäsivät asetuksen kaksi päivää myöhemmin, Hindenburg hajotti ne ja määräsi uudet vaalit. Syyskuun 1930 vaaleissa äärioikeistolainen kansallissosialistinen puolue (NSDAP) ja äärivasemmistolainen kommunistinen puolue (KPD) vahvistuivat huomattavasti. Brüningin hallitus pysyi vähemmistöhallituksena, mutta oppositiossa ollut sosiaalidemokraattinen puolue (SPD) alkoi nyt vastentahtoisesti tukea sitä estääkseen vielä oikeistolaisemman hallituksen valtaantulon.
Brüningin tullessa kansleriksi Saksa oli syöksymässä syvälle suureen talouslamaan. Hän pyrki tasapainottamaan valtiontaloutta leikkaamalla valtion menoja, palkkoja ja työttömyyskorvauksia, nostamalla veroja sekä asettamalla ulkomaisille maataloustuotteille korkeita tuontitariffeja. Samaan aikaan Versailles’n rauhansopimuksessa määrättyjen sotakorvausten maksamista jatkettiin tunnollisesti. Brüningin talouskuripolitiikka esti 1920-luvun alun hyperinflaation toistumisen mutta halvaannutti samalla talouskasvun ja alensi väestön pääosan elintasoa samalla kun työttömyys nousi pilviin. Se ei myöskään saanut valtiopäivien tukea, joten presidentin poikkeusasetusten hyväksikäyttö jatkui. Ulkoministeri Julius Curtiuksen erottua lokakuussa 1931 Brüning kokosi hallituksensa uudestaan ja otti nyt itselleen myös ulkoministerin salkun. Saksan ulkopolitiikka muuttui Brüningin kanslerikaudella kansallismielisempään suuntaan. Hän tunnusteli marraskuussa 1931 yhteistyötä kansallissosialistien ja Adolf Hitlerin kanssa, mutta tämä ei johtanut mihinkään.
Brüning tuki Hindenburgin uudelleenvalintaa vuoden 1932 presidentinvaaleissa. Brüningin hallitus kaatui 30. toukokuuta 1932 kenraali Kurt von Schleicherin ja muiden vielä oikeistolaisempaa sisäpolitiikkaa toivoneiden presidentti Hindenburgin suosikkien juonittelun seurauksena. Hindenburg kääntyi Brüningiä vastaan, koska Brüningin hallitus oli suunnitellut pilkkovansa pakkolunastuksella vararikossa olleita junkkerien omistamia suurtiloja Itä-Preussissa, mikä olisi merkinnyt yksityiseen omistusoikeuteen puuttumista. Hitlerin tultua valtaan Brüning oli toukokuussa 1933 lyhytaikaisesti keskustapuolueen puheenjohtajana, kunnes natsihallinto lakkautti koko puolueen.
Elämä > Myöhemmät vaiheet

Brüning pakeni Saksasta vuonna 1934 aluksi Alankomaihin ja myöhemmin Yhdysvaltoihin. Hän toimi valtiotieteiden professorina Harvardin yliopistossa vuosina 1937–1951. Vuosina 1951–1955 hän oli professorina Kölnin yliopistossa Länsi-Saksassa. Brüning tuki Saksan kristillisdemokraattisen unionin (CDU) perustamista, mutta pettyi liittokansleri Konrad Adenauerin politiikkaan ja palasi 1950-luvulla Yhdysvaltoihin. Hän kuoli siellä vuonna 1970. Hänen muistelmansa Weimarin tasavallan ajasta ilmestyivät postuumisti.
Aiheesta muualla

Kuvia tai muita tiedostoja aiheesta Heinrich Brüning Wikimedia Commonsissa
Saksan keskustapuolueen vaalijuliste Weimarin tasavallan ajalta: oikealla Brüning, vasemmalla puolueen perustaja Ludwig Windthorst.
Monique Haas

Monique Haas (20. lokakuuta 1909 Pariisi – 9. kesäkuuta 1987 Pariisi) oli ranskalainen pianisti.
Haas opiskeli Pariisin konservatoriossa, jossa hänen keskeisimmät opettajansa olivat Joseph Morpain ja Lazare Lévy. Hän sai Pariisin konservatoriossa ensimmäisen palkinnon vuonna 1927. Yksityisopetusta Haas sai valmistumisensa jälkeen Rudolf Serkiniltä, George Enesculta ja Robert Casadesusilta. Hän kiersi useimmissa Euroopan maissa, entisellä Neuvostoliiton alueella, Yhdysvalloissa, Aasiassa ja Australiassa. Haas edisti aktiivisesti ranskalaisten säveltäjien, kuten François Couperinin, Jean-Philippe Rameaun, Claude Debussyn, Maurice Ravelin ja Olivier Messiaenin teosten näkyvyyttä. Lisäksi hän tulkitsi ohjelmistoa muiden muassa Johann Sebastian Bachilta, Joseph Haydnilta, Wolfgang Amadeus Mozartilta, Frédéric Chopinilta, Robert Schumannilta, Béla Bartókilta, Sergei Prokofjevilta ja Paul Hindemithiltä
Haas oli naimisissa säveltäjä Marcel Mihalovicin kanssa. Mihalovici sävelsi monet pianoteoksistaan vaimolleen. Haas opetti vuosina 1967–1970 Pariisin konservatoriossa ja piti lisäksi mestarikursseja Salzburgin Mozarteumissa. Hän levytti toisen maailmansodan jälkeen enimmäkseen Deutsche Grammophonille. Hän levytti muun muassa Debussyn ja Ravelin kokonaispianotuotannot. Haas jäi leskeksi vuonna 1985 ja kuoli itse Pariisissa kaksi vuotta myöhemmin. Vuonna 2006 Deutsche Grammophon julkaisi kahdeksan levyn kokonaisuuden, joka koostui Haasin kaikista levymerkille tekemistä levytyksistä. Ne olivat vuosina 1948–1965 äänitettyjä.
Mieto levy

| Mieto levy Kontra |
| --- | --- | --- |

Cover-albumin tiedot
 Äänitetty : 1979
 Julkaistu: 1979
 Tyylilaji: rock
 Levy-yhtiö: Gold Disc
Kontran muut julkaisut
| Kontran toinen puoli 1978 | Mieto levy 1979 | Suurimmat iskut 1996 |
Mieto levy on Kontra-yhtyeen kolmas studioalbumi, joka julkaistiin vuonna 1979. Kaikki sanat tai käännökset kirjoitti yhtyeen keulahahmo Moog Konttinen paitsi Erika: Herms Niel ja Autolla kanarian saarille: Vexi Salmi Levyn CD-painos jouduttiin masteroimaan vinyyliltä alkuperäisten master-nauhojen katoamisen vuoksi ja julkaistiin vasta joulukuussa vuonna 2005.
Kappaleet

Olen Batman? – 3.23 (alkup. Power Boogie)
Ensirakkaus – 3.41 (alkup. The First Time We Fall in Love)
Iloinen tiede – 3.11 (alkup. I Can Only Give You Everything)
Bändin paras – 3.44 (alkup. The Leader of the Band)
Onomatopoeettinen alkoholiliike – 2.06 (säv. Moog Konttinen)
Autolla Kanarian saarille – 2.24
Kultakuume – 1.55 (alkup. Atta Boy Girl)
Pikku Punahilkka – 2.59 (alkup. Lil'l Red Riding Hood)
Tatuointi – 2.42 (alkup. Tattoo)
Erika – 2.43
Hyvästi Mauri – 3.18 (alkup. Goodbye Eddie)
Åland – 2.00 (alkup. Hawaii)
Flipperirakastaja – 3.07 (alkup. Girls Talk)
Moog & Morkoonit: Joulu Auschwitzissä – 2.08
Moog & Morkoonit: Kellopeli Omena – 2.15
Kylmä rinki: Reekanin syytä – 3.12
Kylmä Rinki: Hottentotin uusi laulu – 2.25
Kylmä Rinki: ET-Etiäinen – 2.15 (alkup. Ten Little Indians)
Kylmä Rinki: Väännä ja huuda – 2.08 (alkup. Twist and Shout)
Milan Bandić

Milan Bandić
Milan Bandić (22. marraskuuta 1955 – 28. helmikuuta 2021) oli kroatialainen poliitikko, Zagrebin pormestari 2000–2002 ja 2005–2021.
Bandić oli kotoisin Grudesta, nykyisestä Bosnia ja Hertsegovinata. Hän opiskeli Zagrebin yliopistossa ja valmistui politiikan tutkimuksen laitokselta. Hän aloitti vuonna 2000 jatko-opinnot.
Bandić valittiin vuonna 1995 Zagrebin kaupunginvaltuustoon ja vuonna 2000 Kroatian parlamenttiin. Toukokuussa 2000 hänet puolestaan valittiin kaupunginvaltuuston kokouksessa Zagrebin pormestariksi. Bandić sai jatkokauden vuonna 2001, ja vuonna 2002 hänet nimitettiin varapormestariksi. Bandićin kolmas kausi pormestarina alkoi vuonna 2005.
Bandić kuului pitkään Kroatian sosiaalidemokraattiseen puolueeseen, mutta hän lähti puolueesta 2009 osallistuakseen sitoutumattomana vuoden 2010 presidentinvaaleihin. Bandić sai presidentinvaalissa 39,71 prosenttia äänistä. Bandićin kilpailija Ivo Josipović valittiin Kroatian kolmanneksi presidentiksi.
Bandić perusti ympärilleen uuden Bandić Milan 365 -puolueen. Sen listoilta hänet valittiin vuonna 2017 jo kuudennen kerran Zagrebin pormestariksi. Puolue sai tuolloin myös enemmistön kaupunginvaltuustoon. Kroatian parlamentissa hän istui yhdeksän kautta, viimeisin kausi oli 2016–2020.
Bandićin pormestariaikana Zagrebin kaupunkikuva muuttui radikaalisti, ja kaupunkiin rakennettiin monia uusia asuinalueita. Hän oli kuitenkin myös erittäin kiistanalainen poliitikko, sillä häntä syytettiin useasti korruptiosta ja vallan väärinkäytöstä. Zagrebissakin Bandićin suosio oli 2010-luvun lopulla selvässä laskussa, ja elokuvantekijä Dario Juričan toi Bandićin Kroatian puheenaiheeksi järjestelmällä protesteja Zagrebissa vuoden 2020 presidentinvaalien aikana. Presidentti Kolinda Grabar-Kitarovićin tappion epäillään jopa osittain aiheutuneen sillä, että Bandić asettui tukemaan tätä vaaleissa.
Bandić kuoli helmikuussa 2021 sydänkohtaukseen. Hän oli kuollessaan maailman pisimpään valtion pääkaupungin pormestarina toiminut henkilö.
Metsästäjän miekat

Metsästäjän miekat on R. A. Salvatoren Drizzt Do’Urdenista kertova kirjasarja. Sarjaan kuuluvat kirjat Tuhat örkkiä, Yksinäinen drow ja Kaksi miekkaa.
Tuhat örkkiä

Tuhat örkkiä (engl. The Thousand Orcs) julkaistiin englanniksi vuonna 2002. Drizzt, Wulfgar ja Catti-brie palaavat Jäätuulen laaksoon vain lähteäkseen heti paluumatkalle kohti etelää yhdessä Bruenorin ja Regisin kanssa. Mithralsalejen kuninkuus palaa jälleen Bruenorille hänen esi-isänsä kuoleman seurauksena ja ystävysten on aika palata aitohopean koristamiin kaivoskäytäviin. Örkit ovat liikekannalla kuningas Obouldin johdolla, eivätkä örkit vihaa ketään muuta yhtä paljon kuin kääpiöitä.
Drizzt ystävineen saa huomata joutuneensa keskelle suurimittaista sotaa, jonka tuoksinassa Drizzt ja Guenhwyvar joutuvat eroon tovereistaan. Avuttomina he joutuvat katsomaan kaukaa, miten puolustukseen käytetty velhontorni sortuu ja näyttää vievän mukanaan Drizztin ystävät.
Yksinäinen drow

Yksinäinen drow (engl. The Lone Drow) julkaistiin vuonna 2003. Uskoen kaikkien ystäviensä kuolleen tornin romahduksessa Drizzt ryhtyy käymään yksinäistä sotaansa örkkejä vastaan. Hän saa kuitenkin liittolaisikseen kaksi hopeahaltiaa, Tarathielin ja Innovindilin, jotka joutuvat myös kärsimään örkkejen hyökkäyksestä.
Lisäksi Drizzt joutuu jälleen pohtimaan periaatteitaan kohdatessaan kaksi drowta, jotka ovat liittoutuneet örkkien kanssa ja käyttävät näitä sätkynukkeinaan.
Kaksi miekkaa

Kaksi miekkaa (engl. The Two Swords) julkaistiin vuonna 2004. Tarathielin kuoltua kuningas Obouldin käsissä Drizzt ja Innovindil lyöttäytyvät yhteen taistelussa örkkejä vastaan. Yhteisen matkan aikana Drizzt oppii Innovindilin avulla ymmärtämään, millaista on todella elää haltiana ihmisten ja muiden lyhemmän elämän viettävien olentojen keskuudessa. Drizzt oivaltaa, että lyhyen elämänsä aikana ihminen saattaa elää täydemmin ja kiihkeämmin kuin haltia, mutta ihmisen rinnalla haltia pystyy iloitsemaan samasta elämän kiihkeydestä ja monipuolisuudesta. Tämä oivallus rohkaisee Drizztiä ottamaan suuren askeleen suhteessaan Catti-briehen, jota hän on rakastanut jo monien vuosien ajan.
Melonta kesäolympialaisissa 1980

Melonta
Vuoden  kesäolympialaisten melonta järjestettiin 30. heinäkuuta – 2. elokuuta 1980 Moscow Canoeing and Rowing Basinissa, Moskovassa, Neuvostoliitossa. Tämä oli kymmenes kerta kun laji oli mukana olympialaisten ohjelmassa virallisena lajina. Mukana oli 180 osanottajaa 23 eri maasta. Tapahtumia oli 11.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 500 metriä |  Sergei Postrekhin |  Ljubomir Ljubenov |  Olaf Heukrodt |
| Kanadalaisyksikkö 1 000 metriä |  Ljubomir Ljubenov |  Sergei Postrehin |  Eckhard Leue |
| Kanadalaiskaksikko 500 metriä |  Unkari László Foltán István Vaskuti |  Romania Ivan Patzaichin Petre Capusta |  Bulgaria Borislav Ananijev Nikolai Ilkov |
| Kanadalaiskaksikko 1 000 metriä |  Romania Ivan Patzaichin Toma Simionov |  Itä-Saksa Olaf Heukrodt Uwe Madeja |  Neuvostoliitto Vasil Jurtšenko Juri Lobanov |
| Kajakkiyksikkö 500 metriä |  Vladimir Parfenovitš |  John Sumegi |  Vasile Dîba |
| Kajakkiyksikkö 1 000 metriä |  Rüdiger Helm |  Alain Lebas |  Ion Bîrlădeanu |
| Kajakkikaksikko 500 metriä |  Neuvostoliitto Vladimir Parfenovitš Sergei Tšuhrai |  Espanja Herminio Menéndez Guillermo del Riego |  Itä-Saksa Rüdiger Helm Bernd Olbricht |
| Kajakkikaksikko 1 000 metriä |  Neuvostoliitto Vladimir Parfenovitš Sergei Tšuhrai |  Unkari István Szabó István Joós |  Espanja Luis Gregorio Ramos Herminio Menéndez |
| Kajakkinelonen 1 000 metriä |  Itä-Saksa Rüdiger Helm Bernd Olbricht Harald Marg Bernd Duvigneau |  Romania Mihai Zafiu Vasile Dîba Ion Geantă Nicuşor Eşanu |  Bulgaria Borislav Borisov Božidar Milenkov Lazar Khristov Ivan Manev |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Birgit Fischer |  Vanja Geševa-Tsvetkova |  Antonina Melnikova |
| Kajakkikaksikko 500 metriä |  Itä-Saksa Carsta Genäuß Martina Bischof |  Neuvostoliitto Galina Kreft-Aleksejeva Nina Gopova-Trofimova |  Unkari Éva Rakusz Mária Zakariás |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 4 | 2 | 2 | 8 |
| 2. |  Itä-Saksa | 4 | 1 | 3 | 8 |
| 3. |  Bulgaria | 1 | 2 | 2 | 5 |
| 3. |  Romania | 1 | 2 | 2 | 5 |
| 5. |  Unkari | 1 | 1 | 1 | 3 |
| 6. |  Espanja | 0 | 1 | 1 | 2 |
| 7. |  Australia | 0 | 1 | 0 | 1 |
| 7. |  Ranska | 0 | 1 | 0 | 1 |
Metaxádes

| Metaxádes Μεταξάδες |
| --- | --- |
 Kunnallisyksikön sijainti
 Metaxádes
 Koordinaatit: 41°25′11″N, 26°13′27″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Évros
Kunta:  Didymóteicho
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  030202
Väkiluku (2011):  3 415
 – Kylä­yhdys­kunta:  717
 – Kylä:  687
Aikavyöhyke:  UTC+2
 – Kesäaika:  UTC+3
Rekisterikilpi:  EB
Infobox OKVirheellinen NIMI-arvo: 
Metaxádes (kreik. Μεταξάδες) on Kreikan kylä sekä samanniminen Didymóteichon kunnan kunnallisyksikkö (Δημοτική Ενότητα Μεταξάδων, Dimotikí Enótita Metaxádon) ja entinen itsenäinen kunta. Se sijaitsee Évroksen alueyksikössä Itä-Makedonian ja Traakian alueella. Koko kunnallisyksikön väkiluku on 3 415 ja varsinaisen Metaxádesin kylän väkiluku 687 (vuonna 2011).
Metaxádesin kylä sijaitsee linnuntietä noin 24 kilometriä länsiluoteeseen Didymóteichon kaupungista. Metaxádesin kunnallisyksikkö käsittää Didymóteichon kunnan länsiosan Bulgarian vastaisella rajalla. Metaxádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Didymóteichon kuntaan, jolloin se muuttui uuden kunnan kunnallisyksiköksi.
Kunnallisyksikön osat

Metaxádesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Alepochóri | Alepochóri | 237 |
| Alepochóri | Poliá | 128 |
| Aspronéri | Aspronéri | 466 |
| Aspronéri | Giatrádes | 72 |
| Dóxa | Dóxa | 410 |
| Elafochóri | Chionádes | 257 |
| Elafochóri | Elafochóri | 133 |
| Elafochóri | Vrýsi | 43 |
| Ládi | Ládi | 180 |
| Metaxádes | Avdélla | 30 |
| Metaxádes | Metaxádes | 687 |
| Palioúri | Palioúri | 468 |
| Vrysiká | Sávra | 142 |
| Vrysiká | Vrysiká | 162 |
Yhteensä: 3 415
Melonta kesäolympialaisissa 1988

Melonta
Vuoden 1988 kesäolympialaisten melonta järjestettiin 26. syyskuuta – 1. lokakuuta 1988 Soulissa, Etelä-Koreassa. Tämä oli 12. kerta kun laji oli mukana olympialaisten ohjelmassa virallisena lajina. Mukana oli 275 osanottajaa 32 eri maasta. Tapahtumia oli 12.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 500 metriä |  Olaf Heukrodt |  Mihailo Slivinski |  Martin Marinov |
| Kanadalaisyksikkö 1 000 metriä |  Ivans Klementjevs |  Jörg Schmidt |  Nikolai Buhalov |
| Kanadalaiskaksikko 500 metriä |  Neuvostoliitto Viktor Reneiski Nikolai Juravski |  Puola Marek Dopierała Marek Łbik |  Ranska Philippe Renaud Joël Bettin |
| Kanadalaiskaksikko 1 000 metriä |  Neuvostoliitto Viktor Reneiski Nikolai Juravski |  Itä-Saksa Olaf Heukrodt Ingo Spelly |  Puola Marek Dopierała Marek Łbik |
| Kajakkiyksikkö 500 metriä |  Zsolt Gyulay |  Andreas Stähle |  Paul MacDonald |
| Kajakkiyksikkö 1 000 metriä |  Greg Barton |  Grant Davies |  André Wohllebe |
| Kajakkikaksikko 500 metriä |  Uusi-Seelanti Ian Ferguson Paul MacDonald |  Neuvostoliitto Igor Nagajev Viktor Denisov |  Unkari Attila Ábrahám Ferenc Csipes |
| Kajakkikaksikko 1 000 metriä |  Yhdysvallat Greg Barton Norman Bellingham |  Uusi-Seelanti Ian Ferguson Paul MacDonald |  Australia Peter Foster Kelvin Graham |
| Kajakkinelonen 1 000 metriä |  Unkari Zsolt Gyulay Ferenc Csipes Sándor Hódosi Attila Ábrahám |  Neuvostoliitto Aleksandr Motuzjenko Sergei Kirsanov Igor Nagajev Viktor Denisov |  Itä-Saksa Zsolt Gyulay Ferenc Csipes Sándor Hódosi Attila Ábrahám |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Vanja Geševa-Tsvetkova |  Birgit Schmidt |  Izabela Dylewska |
| Kajakkikaksikko 500 metriä |  Itä-Saksa Izabela Dylewska |  Bulgaria Vanja Geševa-Tsvetkova Diana Palijska |  Alankomaat Annemiek Derckx Anna Wood |
| Kajakkinelonen 500 metriä |  Itä-Saksa Birgit Schmidt Anke Nothnagel Ramona Portwich Heike Singer |  Unkari Erika Géczi Erika Mészáros Éva Rakusz Rita Kőbán |  Bulgaria Vanja Geševa-Tsvetkova Diana Palijska Ognjana Petrova Borislava Mihailova |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Itä-Saksa | 3 | 4 | 2 | 9 |
| 2. |  Neuvostoliitto | 3 | 3 | 0 | 6 |
| 3. |  Unkari | 2 | 1 | 1 | 4 |
| 4. |  Yhdysvallat | 2 | 0 | 0 | 2 |
| 5. |  Bulgaria | 1 | 1 | 3 | 5 |
| 6. |  Uusi-Seelanti | 1 | 1 | 1 | 3 |
| 7. |  Puola | 0 | 1 | 2 | 3 |
| 8. |  Australia | 0 | 1 | 1 | 2 |
| 9. |  Ranska | 0 | 0 | 1 | 1 |
| 9. |  Alankomaat | 0 | 0 | 1 | 1 |
Melonta kesäolympialaisissa 1964

Melonta
Vuoden 1964 kesäolympialaisten melonta järjestettiin 20. – 22. lokakuuta 1964 Sagamilla, Sagamiharassa, Japanissa. Tämä oli kuudes kerta kun laji oli mukana olympialaisten ohjelmassa virallisena lajina. Mukana oli 145 osanottajaa 22 eri maasta. Tapahtumia oli seitsemän.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 1 000 metriä |  Jürgen Eschert |  Andrei Igorov |  Jevgeni Penjajev |
| Kanadalaiskaksikko 1 000 metriä |  Neuvostoliitto Andrei Himitš Stepan Oštšepkov |  Ranska Jean Boudehen Michel Chapuis |  Tanska Peer Nielsen John Sørensen |
| Kajakkiyksikkö 1 000 metriä |  Rolf Peterson |  Mihály Hesz |  Aurel Vernescu |
| Kajakkikaksikko 1 000 metriä |  Ruotsi Sven-Olov Sjödelius Gunnar Utterberg |  Alankomaat Antonius Geurts Paulus Hoekstra |  Saksan yhdistynyt joukkue Heinz Büker Holger Zander |
| Kajakkinelonen 1 000 metriä |  Neuvostoliitto Nikolai Tšužikov Anatoli Grišin Vjatšeslav Ionov Vladimir Morozov |  Saksan yhdistynyt joukkue Günther Perleberg Bernhard Schulze Friedhelm Wentzke Holger Zander |  Romania Simion Cuciuc Atanase Sciotnic Mihai Ţurcaş Aurel Vernescu |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Ljudmila Hvedosjuk-Pinajeva |  Hilde Lauer |  Marcia Jones-Smoke |
| Kajakkikaksikko 500 metriä |  Saksan yhdistynyt joukkue Roswitha Esser Annemarie Zimmermann |  Yhdysvallat Francine Fox Glorianne Perrier |  Romania Hilde Lauer Cornelia Sideri |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 3 | 0 | 1 | 4 |
| 2. |  Saksan yhdistynyt joukkue | 2 | 1 | 1 | 4 |
| 3. |  Ruotsi | 2 | 0 | 0 | 2 |
| 4. |  Romania | 0 | 2 | 3 | 5 |
| 5. |  Yhdysvallat | 0 | 1 | 1 | 2 |
| 6. |  Ranska | 0 | 1 | 0 | 1 |
| 6. |  Unkari | 0 | 1 | 0 | 1 |
| 6. |  Alankomaat | 0 | 1 | 0 | 1 |
| 9. |  Tanska | 0 | 0 | 1 | 1 |
Melonta kesäolympialaisissa 1968

Melonta
Vuoden 1968 kesäolympialaisten melonta järjestettiin 22. lokakuuta – 25. lokakuuta 1968 Xochimilcolla, Meksikon laaksossa. Tämä oli seitsemäs kerta kun laji oli mukana olympialaisten ohjelmassa virallisena lajina. Mukana oli 184 osanottajaa 27 eri maasta. Tapahtumia oli seitsemän.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 1 000 metriä |  Tibor Tatai |  Detlef Lewe |  Vitali Galkov |
| Kanadalaiskaksikko 1 000 metriä |  Romania Ivan Patzaichin Serghei Covaliov |  Unkari Tamás Wichmann Gyula Petrikovics |  Neuvostoliitto Naum Prokupets Mikhail Zamotin |
| Kajakkiyksikö 1 000 metriä |  Mihály Hesz |  Oleksándr Šaparénko |  Erik Hansen |
| Kajakkikaksikko 1 000 metriä |  Neuvostoliitto Oleksándr Šaparénko Vladimir Morozov |  Unkari Csaba Giczy István Timár |  Itävalta Gerhard Seibold Günther Pfaff |
| Kajakkinelonen 1 000 metriä |  Norja Steinar Amundsen Tore Berger Egil Søby Jan Johansen |  Romania Anton Calenic Haralambie Ivanov Dimitrie Ivanov Mihai Ţurcaş |  Unkari Csaba Giczy Imre Szöllősi István Timár István Csizmadia |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Ljudmila Hvedosjuk-Pinajeva |  Renate Breuer |  Viorica Dumitru |
| Kajakkikaksikko 500 metriä |  Länsi-Saksa Annemarie Zimmermann Roswitha Esser |  Unkari Anna Pfeffer Katalin Rozsnyó |  Neuvostoliitto Ljudmila Hvedosjuk-Pinajeva Antonina Seredina |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Unkari | 2 | 3 | 1 | 6 |
| 2. |  Neuvostoliitto | 2 | 1 | 3 | 6 |
| 3. |  Länsi-Saksa | 1 | 2 | 0 | 3 |
| 4. |  Romania | 1 | 1 | 1 | 3 |
| 5. |  Norja | 1 | 0 | 0 | 1 |
| 6. |  Itävalta | 0 | 0 | 1 | 1 |
| 6. |  Tanska | 0 | 0 | 1 | 1 |
Havaitseminen

Havaitseminen on neurotieteiden näkökulmasta aivoissa tapahtuva toiminto, jossa aistien tuoma informaatio käsitellään ja sitä verrataan muistista haettuun informaatioon, jolloin syntyy havainto, jäsentynyt ja yleensä tunnistettavissa oleva psyykkinen kokemus.